NaiveNeuron/SloPal huggingface dataset:
Rafaj, Rafael, poslanec NR SR (2011-02-02):
Ďakujem za slovo, pán predsedajúci. Mňa zarazilo v predstavách pána poslanca, že bez vôle občana údajne Slovenská republika niekomu niečo urobila. Pán poslanec, podľa mňa prejav vôle tu bol zrejmý pri dotknutých osobách alebo občanoch v tom, že prejavili záujem o adopciu občianstva cudzieho štátu okrem slovenského tým, že prejavili vôľu aj v právnom slova zmysle požiadaním o občianstvo cudzieho štátu. Vy ste tiež povedali, keď ste citovali európsky dohovor, že nie je to všetko pravda. Ja si myslím, že ste mali povedať správnejšie, to je ale celá pravda. O tom hovorí jednoznačne článok 7. Možnože ste si robili už reklamu na váš politický postoj, tak ako ste naznačili, že ktorý návrh alebo koncept budete podporovať, ale poprosil by som vás, aby ste súčasne neuvádzali pri vlastnej obhajobe argumenty alebo východiská, ktoré sú dnes prerokovávané. Ďakujem.
Kamenický, Ladislav, poslanec NR SR (2021-05-10):
Ďakujem pekne. Pani ministerka, vy ste teraz dokázali, že vy nemáte v sebe absolútne žiadnu pokoru, absolútne žiadnu pokoru. Ja som tu hodinu rozprával o tom, čo všetko ste vykonali, jak ste okradli ľudí o 16-tisíc euro, ako ste podnikali v podstate bez živnosti, ako tá vaša firma kradla ešte aj tie úvery, čo si tí ľudia išli zobrať, ktoré tie potom budú musieť, budú to musieť splácať. A vy tu máte vystúpenie, ako keby ste vy osobne zavreli všetkých tých ľudí, ktorých ste tu vymenovali, do basy. Však si uvedomte, vy nie ste orgán činný v trestnom konaní, vy do toho nemôžete nijako zasahovať, vy máte len nastavovať nejaké pravidlá pri týchto veciach. Že vy sa tu nehrajte na to, že vy si tu pripnete metál, aká ste úžasná, že ste všetkých pozatvárali. To čo je toto?! Ja som toto fakt ešte nezažil. Vy by ste mali odpovedať napríklad na tú otázku, prečo ten pán, pán, neviem, Kučerka alebo jak sa volá, čo bol spomínaný, prečo išiel spáchať druhýkrát sebevraždu. Vy nemáte žiadnu, vôbec nejaký cit, že ten generál Lučanský sa stal obeťou kolúznej väzby, že tam proste zomrel, že zomrel advokát Krivočenko, že ste mu neposkytli pomoc a ostatné veci. Však to je strašné, čo vy tu rozprávate! Uvedomte si, že, že vy ste tu dnes odvolávaná kvôli určitým veciam, vy všetko nejak zamlžujete a snažíte sa to otočiť, že všetci sú proti vám. My sme tu dali jasné fakty a vy ste na tie fakty absolútne nereagovali a neodpovedali. Aspoň nie na tie otázky, ktoré som tu položil.
Kollár, Jozef, poslanec NR SR (2011-09-14):
Ďakujem pekne za slovo. Vážený pán predsedajúci, vážená... (zaznel gong) ... predsedníčka vlády Slovenskej republiky, vážení členovia vlády Slovenskej republiky, panie poslankyne, páni poslanci, okrem členov vlády Slovenskej republiky v rozprave vystúpilo jedenásť poslancov, ktorí boli prihlásení do rozpravy písomne, a štyria poslanci, ktorí boli prihlásení do rozpravy ústne. Dajte teraz, prosím, hlasovať o uznesení, ktoré je uvedené v tlači 493, aby Národná rada Slovenskej republiky podľa čl. 88 Ústavy Slovenskej republiky vyslovila nedôveru predsedníčke vlády Slovenskej republiky Ivete Radičovej. Poprosím vás, dajte hlasovať.
M. Číž, podpredseda NR SR: (2008-12-03):
(Hlasovanie.) 130 prítomných, 126 za, 2 proti, 2 sa zdržali. Pani poslankyňa, môžeme pokračovať v hlasovaní. Návrh sme schválili logicky.
Ďuriš Nicholsonová, Lucia, podpredsedníčka NR SR (2019-06-24):
Štyri faktické poznámky na vaše vystúpenie, končím možnosť prihlásiť sa s faktickou poznámkou. Pán poslanec Bastrnák.
Lengvarský, Vladimír, minister zdravotníctva SR (2022-05-05):
Ďakujem pekne. Vážený pán podpredseda, vážený pán poslanec, verejný obstarávateľ 23. 9. v minulom roku zrušil verejné obstarávanie na predmet zákazky – Rekonštrukcia Fakultnej nemocnice s poliklinikou v Banskej Bystrici v zmysle 
§ 57 ods. 2 zákona o verejnom obstarávaní a to z dôvodu zmeny okolností, za ktorých sa vyhlásilo verejné obstarávanie. Pôvodný zámer rekonštrukcie nezohľadňoval všetky relevantné skutočnosti, ktoré vznikli pandémiou COVID-19, a preto bolo nevyhnutné predmet zákazky prepracovať tak, aby bola zabezpečená potrebná zdravotná starostlivosť o pacientov aj počas pandémie. V súčasnosti ministerstvo zdravotníctva eviduje viacero rozpracovaných projektov vrátane projektu rekonštrukcie Rooseveltovej nemocnice v Banskej Bystrici, ako aj spôsobov ako realizovať investície v požadovaných lehotách, pričom cieľom ministerstva zdravotníctva je splnenie všetkých cieľov a míľnikov, ktoré sú v gescii rezortu zdravotníctva. Ďakujem.
Jánoš, Vladimír, poslanec NR SR (2013-09-13):
Ďakujem pekne za slovo. Ja musím skutočne len v krátkosti zareagovať. Nepredpokladal som, vážený pán Hlina, to, že vy mňa nejak poriadne nepoznáte, to mi osobne neprekáža, ani po tom netúžim. Ja takisto mávam rukou nad vami a nad vašimi vystúpeniami, pretože vy sa staviate do úlohy, že rozumiete absolútne všetkému: od ÚPN cez neurochirurgiu až po jadrové ponorky. Takých ľudí som poznal v minulosti viacero a nedopadli dobre. Chcem povedať jednu vec. Nemýľme si, pán Hlina, fazónu a sezónu. To sú dve rozdielne veci. My sme otvorili zákon o ÚPN po vzájomnej dohode na našom výbore. Toto nie je zákon, ktorý by predkladal niekto ako osobnú poslaneckú iniciatívu, ale nadhodili sme to na našom riadnom výbore 30. júla, kde sme sa spoločne dohodli aj s opozičnými stranami, že takýto zákon predložíme a predložíme ho z racionálneho dôvodu. Pretože – ak mám správne informácie – dozorná rada ÚPN zasadala za rok 2012 dvakrát a skutočne tie odmeny, ktoré tam boli, nechcem povedať a vyjadriť sa tak hrubo, že boli premrštené, ale aj sami členovia dozornej rady si uvedomili, že tá odmena, ktorá tam bola za ten počet zasadnutí, ktorý tam bol, nie je asi adekvátna. A preto sme pristúpili k tomuto kroku. Ak ste dobre počúvali, tak som aj v závere spomenul, že s týmto krokom a s touto zmenou zákona o ÚPN súhlasili aj členovia dozornej rady, aj správnej rady ÚPN. Snáď len toľko na zrovnalosti. Čo sa týka personálnych záležitostí, myslím si, že tu ste o režim pozadu, pretože personálne záležitosti sme riešili niekedy inokedy, keď sa volila dozorná rada, keď sa volila správna rada ÚPN. Myslím si, že to nie je témou dňa a témou tohto zákona. Ďakujem pekne za slovo.
Šefčík, Marek, poslanec NR SR (2020-10-20):
Ďakujem. Takže máme posledné dve hlasovania. Vyčerpali sme hlasovanie o všetkých pozmeňujúcich návrhoch z informácie a z rozpravy. Pán predsedajúci, dajte, prosím, hlasovať o tom, aby sme pristúpili k tretiemu čítaniu ihneď.
Bugár, Béla, podpredseda NR SR (2018-02-09):
Pán poslanec Baláž.
V. Veteška, podpredseda NR SR: (2007-03-20):
Otváram rozpravu. Písomne sa nikto neprihlásil. Pýtam sa, kto sa prihlási ústne? Nikto. Vyhlasujem rozpravu za skončenú a prerušujem rokovanie o tomto bode programu. Teraz pristúpime k prvému čítaniu o návrhu poslancov Národnej rady Slovenskej republiky Júliusa Brocku a Moniky Gibalovej na vydanie zákona, ktorým sa mení a dopĺňa zákon č. 195/1998 Z. z. o sociálnej pomoci a o zmene a doplnení niektorých zákonov v znení neskorších predpisov (tlač 221). Rozhodnutie o pridelení na prerokovanie vo výboroch č. 214. Dávam slovo pánovi poslancovi Brockovi a žiadam ho, aby návrh zákona uviedol.
J. Vaľová, poslankyňa: (2007-09-04):
Ale chcela by som sa spýtať, ak hovoríte stále, pani Sabolová, o nekompetentnosti a neodbornosti, a všetci vaši kolegovia, ja vám prečítam služobný posudok počas vašej vlády, ktorý bol daný pani ministerke Tomanovej, no neviem, kedy stratila tú neodbornosť. „V zmysle zákona č. 45 o štátnej službe a o zmene a doplnení niektorých zákonov Ing. Tomanová bola menovaná, vykonávala funkciu štátneho radcu, riaditeľku odboru sociálnych služieb, zúčastňovala sa koordinácie celoštátneho systému sociálnych služieb pre občanov v sociálnej núdzi a hmotnej núdzi. Zúčastňovala sa na politike ochrany starších ľudí, na tvorbe návrhov právnych predpisov v sociálnej oblasti, na koordinácii sociálnej pomoci v oblasti sociálnych služieb a pomoci starším ľuďom, vykonávanej orgánmi miestnej štátnej správy a samosprávy. Ing. Tomanová má dobrú znalosť právnych predpisov v oblasti sociálneho, pracovného, trestného, občianskeho, rodinného a správneho práva, vynikajúco ovláda ich aplikáciu pri výkone štátnej služby, úlohy vyplývajúce z vykonávania štátnej služby plnila správne, zodpovedne, samostatne, iniciatívne a včas. Spoľahlivo organizovala činnosť odboru, dodržiavala služobnú disciplínu a jej správanie bolo v súlade s etickým kódexom štátneho zamestnanca. Inžinierka pani Tomanová ako štátna zamestnankyňa si plnila povinnosti v plnom rozsahu v zmysle § 53 v znení neskorších predpisov.“ V roku 2003 podpísaný predsedom úradu za vašej vlády. Tak ja nechápem, kedy pani inžinierka, pani ministerka prišla o túto neodbornosť, kde ju stratila alebo kde sa podela, keď ste jej takéto vysvedčenie vystavili? Ďakujem pekne. (Potlesk.)
Martinák, Ľuboš, poslanec NR SR (2014-11-10):
Ďakujem za slovo. Pán poslanec Lipšic, predseda Národnej rady pán Pavol Paška vám jasne deklaroval, za falošné verejné obvinenia sa skutočne ospravedlňte. Ja sa čudujem, že nechápete, čo sú to falošné verejné obvinenia. Vy ako právnik bohapusto klamete. Nečudujte sa, že aj vaši spolupracovníci, bývalí, z NOVY utiekli. (Reakcia z pléna.) Už ste tam len vy, pani Žitňanská a záhadný pán Gábor Grendel. Len tak ďalej! Preto aj ja vás vyzývam, aj moji kolegovia, ospravedlňte sa! Darmo máte sarkastický úsmev na tvári.
B. Bugár, podpredseda NR SR: (2004-06-25):
(Hlasovanie.) Prítomných je 125 poslancov, za návrh 125 poslancov. Ďakujem, pán spravodajca. Konštatujem, že Národná rada vyslovila súhlas s týmto dodatkovým protokolom. Pán poslanec Buček, procedurálny návrh? Nie. Ďakujem pekne. Pristúpime k hlasovaniu o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov (tlač 647). Pani poslankyňa Navrátilová, ste spoločnou spravodajkyňou. Ešte predtým, počujem, pán poslanec Tkáč, ale pokiaľ hovorím, nemôžem to prerušiť. Pán minister, prosím vás, aby ste netelefonovali v rokovacej sále. (Potlesk.) Procedurálny návrh, pán poslanec Tkáč. V. Tkáč, poslanec: Vážený pán podpredseda, ako predseda výboru pre sociálne veci a bývanie predkladám procedurálny návrh, aby sme prerušili rokovanie o tomto bode a vrátili pripomienky poslancov na rokovanie výboru pre sociálne veci a bývanie vzhľadom na to, že niektoré poslanecké návrhy sú evidentne v rozpore s Ústavou Slovenskej republiky a v rozpore s inými zákonmi, napríklad so zákonom o hospodárskom a sociálnom partnerstve. Aj napriek tomu, že tento návrh podpísali niektorí členovia ústavnoprávneho výboru, domnievam sa, že treba vrátiť tento návrh aj ústavnoprávnemu výboru na preskúmanie ústavnosti a spolu celý balík problémov dať do Rady hospodárskej a sociálnej dohody vzhľadom na to, že sa to týka záujmov sociálnych partnerov v rade riaditeľov.
J. Mikuš, poslanec: (2007-06-20):
Pán kolega Jasaň, no neviem, či tieto všetky argumenty, ktoré ste povedali, súvisia s predloženým návrhom. Chcem len povedať, že sme v prvom čítaní, aj pre pani kolegyňu Tóthovú, sme v prvom čítaní, hovoríme o tom, či ho treba prijať alebo neprijať. Ak máte nejaké možné pozmeňujúce návrhy alebo vylepšenia, tak to môžeme vyriešiť v rámci druhého čítania, lebo tu hovoríme o konkrétnostiach, lebo vaše pripomienky sa týkali konkrétností. A, pán kolega Jasaň, ešte doplním. A tie stovky ihrísk s umelou trávou po Slovensku, to je likvidácia športových zariadení? Chcem len povedať k tomu, čo ste naznačili o tom atletickom mítingu napr.: To vy chcete zo strany štátu a vlády riadiť atletický míting? Pýtam sa, či vy už chcete riadiť aj šport v tomto zmysle, lebo pospomínali ste takú škálu problémov, ktoré vôbec nemá ambíciu riešiť tento zákon. Ďakujem.
Sulík, Richard, predseda NR SR (2010-10-20):
Ďakujem. Otváram všeobecnú rozpravu. Do rozpravy som dostal písomnú prihlášku od pána poslanca Vážneho. Nech sa páči, máte slovo.
Blaha, Ľuboš, podpredseda NR SR (2024-06-12):
Pán poslanec Ondrej Dostál.
Viskupič, Marián, poslanec NR SR (2022-05-20):
Ďakujem pekne za slovo, pán predsedajúci. Pán minister, svet nie je biely a čierny. Nie je to tak, že ak nesúhlasíme s tvojou verziou, sme automaticky proti podpore rodín. Dali sme ti nielen semafor, ale aj štyri strany otázok, pripomienok. Prosím ťa, pán minister, povedz tri veci, ktoré si dokázal zapracovať do svojich návrhov, lebo stretnutie má len vtedy význam, ak sa dokáže niečo dohodnúť, ak sa po rokovaní našlo spoločne prijateľné riešenie. Na stretnutiach však vždy hľadáš len podporu pre tvoje riešenie a ak nezískaš pre toto riešenie podporu, tak ho pretláčaš jednoducho nasilu s rovnakými chybami a proste nasilu, nasilu. Dali sme x návrhov, ani jeden jediný nebol akceptovaný. Znásilňuješ legislatívny proces, pretláčaš z večera do rána miliardové výdavky, drancuješ štátnu pokladňu. Všetci, čo toto odklepnú, asistujú pri budúcich problémoch Slovenska. A klameš, dookola klameš. Proste, ak sa lož stane pracovnou metódou, nikdy z toho nemôže vzniknúť kvalitné riešenie. Je mi to fakt ľúto, ako mrzí ma, že si tu takéto musíme hovoriť. Ale vo svojom prejave si stihol pourážať a klamlivo obviniť takmer každého zo SaS-ky. Ale, pán minister, treba sa zamyslieť aj nad svojím vlastným pôsobením na ministerstve financií. Škody, ktoré spôsobuješ Slovensku, sú zásadné, a minister financií, ktorý nie je schopný a ochotný hľadať a nachádzať riešenia, nemôže svoju funkciu vykonávať dobre.
P. Pelegrini, poslanec: (2008-02-13):
Pozmeňujúci návrh znie: Za článok V sa vkladá nový článok VI, ktorý znie: „Článok VI. Zákon č. 639/2004 Z. z. o Národnej diaľničnej spoločnosti a o zmene a doplnení zákona č. 135/1961 Zb. o pozemných komunikáciách, cestný zákon, v znení neskorších predpisov v znení zákona č. 747/2004 Z. z. a zákona č. 664/2007 Z. z. sa dopĺňa takto: v § 12 ods. 1 v prvej vete sa za slovo opráv vkladá čiarka a  slovo údržbu bodka.“ Odôvodnenie: Do činností, ktoré vykonáva Národná diaľničná spoločnosť, akciová spoločnosť podľa § 12 ods. 1 zákona je potrebné doplniť aj údržbu diaľnic. Národná diaľničná spoločnosť totiž okrem prípravy, realizácie opráv a výstavby diaľnic musí zabezpečovať aj ich údržbu. Ďakujem veľmi pekne.
Grausová, Natália, poslankyňa NR SR (2018-02-07):
Ďakujem za slovo. Súdruh Dostál, súdruh zahraničný agent Dostál, ja sa veľmi čudujem, že vy, ktorý dokonca ste si dali, vymysleli aj rómsku národnosť, že vy nedoprajete tomu množstvu Rómov, ktorých je obrovské množstvo na východnom Slovensku, že vy im nedoprajete, aby im vláda sa postarala nejakým spôsobom o prácu a aby mohli žiť na vyššej úrovni, ako sú. Ale na jednej strane sa ich zastávate, na druhej strane im nedoprajete prácu. Ale niet sa čo diviť, pretože klamstvo a lož z vašich úst, zahraničný agent Dostál, nie je žiadnou novinkou. Vďaka za slovo.
Tóth, Vojtech, poslanec NR SR (2022-10-04):
Ďakujem. Vážený pán predsedajúci, predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona o prístupnosti výrobkov a služieb pre osoby so zdravotným postihnutím a zmene, a o zmene a doplnení niektorých zákonov, tlač 1038, v druhom čítaní. Národná rada Slovenskej republiky uznesením č. 1491 z 15. júna 2022 pridelila predmetný návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady pre hospodárske záležitosti, Výboru Národnej rady pre sociálne veci, Výboru Národnej rady pre vzdelávanie, vedu, mládež a šport a Výboru Národnej rady pre kultúru a médiá. Určila zároveň Výbor Národnej rady Slovenskej republiky pre hospodárske záležitosti ako gestorský výbor a lehoty na prerokovanie predmetného vládneho návrhu zákona v druhom čítaní vo výboroch. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporučili Národnej rade Slovenskej republiky schváliť Ústavnoprávny výbor Národnej rady Slovenskej republiky uznesením č. 548 z 9. septembra 2022; Výbor Národnej rady Slovenskej republiky pre hospodárske záležitosti uznesením č. 326 z 12. septembra 2022; Výbor Národnej rady Slovenskej republiky pre sociálne veci uznesením č. 206 z 13. septembra 2022; Výbor Národnej rady Slovenskej republiky pre vzdelávanie, vedu, mládež a šport uznesením č. 177 z 13. septembra 2022; Výbor Národnej rady Slovenskej republiky pre kultúru a médiá uznesením č. 184 z 13. septembra 2022. Z uznesení výborov Národnej rady Slovenskej republiky uvedeným pod bodom III tejto správy vyplýva osem pozmeňujúcich a doplňujúcich návrhov. Gestorský výbor neprijal odporúčanie v žiadnom z nich. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky predmetný návrh zákona schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 337 zo 13. septembra 2022. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, otvorte, prosím, rozpravu.
Kotleba, Marian, poslanec NR SR (2021-02-24):
Kritika zneužívania inštitútu skráteného legislatívneho konania ako keby zarezonovala v tých niektorých častiach koalície, kde jednoducho, áno, ťažko sa to priznáva, že sa to naozaj zneužíva a že zákonodarca, Národná rada, poslanci Národnej rady, ktorí prijímali rokovací poriadok v tom celom znení aj s tým inštitútom skráteného legislatívneho konania, veľmi jasne to vyčlenili na to, aby sa tento inštitút skutočne používal vtedy, keď ide o ohrozenie štátu. Ale vidíme, že koalícia si pod ohrozením štátu predstavuje čokoľvek, čo momentálne pomôže splniť ich politické predstavy, a, žiaľ, občania Slovenskej republiky sa stávajú zajatcami, zajatcami vlády. A je to veľmi smutné. A naozaj takéto úplne až arogantné používanie inštitútu skráteného legislatívneho konania nás dovedie, kolegyne, kolegovia, k tomu, že z toho skráteného legislatívneho konania sa za chvíľku stane konanie štandardné a že budeme musieť začať hľadať spôsoby, ako spraviť nejaké superrýchle, ultrarýchle alebo jednoducho neodôvodnené iné konanie, a tým pádom sa nielen z Národnej rady, ale aj z celého procesu prijímania zákonov, tých zákonov, ktoré riadia život všetkých obyvateľov, stanú skutočne trhacie kalendáre a úcta ľudí k štátu úplne vyšumí. Ale keď si to dneska vy ako koalícia kladiete za cieľ, tak potom sa vám tento cieľ podarí, alebo darí sa vám ho napĺňať a ten hnev a frustrácia ľudí, ktorí veľmi ťažko prežívajú v týchto časoch, sa bude len stupňovať. To je vaša vizitka.
Hrnčiar, Andrej, podpredseda NR SR (2016-04-21):
Ďakujem pánovi poslancovi Jurzycovi. S faktickými poznámkami sa prihlásilo osem pánov poslancov. Nech sa páči, pán poslanec Hrnko. Končím možnosť nahlásiť sa s faktickými poznámkami.
Ďuriš Nicholsonová, Lucia, podpredsedníčka NR SR (2018-10-23):
Ďakujem pekne, pán spravodajca. Otváram všeobecnú rozpravu. Písomne sa neprihlásil nikto. Otváram teraz možnosť prihlásiť sa ústne. Končím možnosť prihlásiť sa do rozpravy. Neprihlásil sa nikto. Vyhlasujem všeobecnú rozpravu za skončenú. Pán minister, v rámci záverečného slova? Nie. Pán spravodajca? Nie. Prerušujem rokovanie o tomto bode programu. Toto bol posledný bod, ten nasledujúci bol, bol vlastne stiahnutý, takže vyhlasujem 25-minútovú prestávku. Budeme hlasovať. (Reakcie z pléna.) (Dvadsaťpäťminútová prestávka.) (Po prestávke.)
Bugár Béla, podpredseda NR SR (2017-05-18):
Pán spravodajca, to ťažko, lebo tu je napísané, že žiada o prerušenie rokovania. My sme skončili rokovanie fakticky.
Pellegrini, Peter, predseda NR SR (2014-12-04):
Pán poslanec Kadúc, procedurálny návrh?
Beluský, Martin, poslanec NR SR (2022-04-28):
Ďakujem za slovo. Pán poslanec Šeliga, mňa na tom vašom vystúpení zaujalo jedno tvrdenie, ktoré ste povedali a v ktorom ste ubezpečovali plénum Národnej rady alebo nás opozičných poslancov, že nikto z koalície nechodí za prokurátormi a neovplyvňuje ich v ich činnosti, resp. nikto nerobí žiadnu politickú objednávku a všetky tie trestné konania sú de facto zákonné alebo legálne. Ale, pán poslanec Šeliga, pri všetkej úcte, ja môžem veriť tomu, že vy to nerobíte alebo že vy neviete o tom, že by to niekto z koalície robil, ale ako si môžte byť istý tvrdením, že to nikto v koalícii nerobí. Veď predsa ak by to niekto robil, tak určite by sa s tým nechválil, pretože minimálne je to amorálne, ak nie rovno nelegálne. Takže by ste mali minimálne to svoje tvrdenie poopraviť, pretože už dnes dobre vieme a je to všeobecne známe, že minister vnútra Mikulec si vyžadoval spisy na naštudovanie, že policajný prezident Hamran vie o rôznych stíhaniach a obvineniach ešte predtým, ako reálne sú spravené, takže, takže nejaká pochybnosť o tom, že tu niekto z koalície môže ovplyvňovať prokurátorov, a hlavne teda hovoríme o špeciálnych prokurátoroch, pretože na čele tohto orgánu je váš politický spolupracovník. Tak, pán poslanec Šeliga, chcel by som, aby ste poopravili to vaše tvrdenie, že nie, že nikto z koalície nechodí, ale že o tom vy neviete, lebo tak by to bolo správne. (Krátka pauza.)
Ďuriš Nicholsonová, Lucia, podpredsedníčka NR SR (2017-09-12):
Ďakujem pekne, pán spravodajca. Otváram všeobecnú rozpravu. Písomne sa do rozpravy prihlásila za poslanecký klub SaS pani poslankyňa Anna Zemanová, ktorej týmto dávam slovo. Nech sa páči.
M. Fronc, poslanec: (2008-01-21):
Druhá poznámka. Pán predseda Národnej rady, toto je parlamentná demokracia. Parlamentná demokracia znamená, že parlament kontroluje vládu. Ak nebol iný rozumný termín, tak celkom iste streda je voľná a v stredu sme mohli rokovať tu cez deň a nočné rokovanie si mala urobiť vláda. Ďakujem. (Potlesk.)
Pellegrini, Peter, predseda NR SR (2015-05-20):
Pani poslankyňa Nicholsonová.
M. Číž, podpredseda NR SR: (2009-10-29):
(Hlasovanie.) Prítomných 132 poslancov, za 112 poslancov, 20 sa zdržalo. Aj tento návrh sme schválili.
Danko, Andrej, predseda NR SR (2020-02-25):
Poslanec Madej.
Petrák, Ľubomír, poslanec, NR SR (2018-06-19):
Pán predsedajúci, hlasovali sme o všetkých bodoch zo spoločnej správy a pristúpime k hlasovaniu o bodoch, ktoré boli podané formou pozmeňujúcich návrhov v rozprave. Prvý pozmeňujúci návrh podal pán poslanec Beblavý, ktorý obsahuje deväť bodov, a žiada hlasovať nasledovne: O bodoch 1, 2, 3 a 4 spoločne, o bodoch 5 a 9 spoločne, o bodoch 6 a 7 spoločne a o bode 8 samostatne. Dajte, prosím, hlasovať o bodoch pozmeňujúceho návrhu pána poslanca Beblavého, a to bodoch 1, 2, 3 a 4 spoločne.
Grendel, Gábor, podpredseda NR SR (2021-11-09):
Pán poslanec Martin Čepček.
Sulík, Richard, predseda NR SR (2010-12-01):
Ďakujem pekne. Prihlásilo sa šesť poslancov s faktickými, sedem poslancov s faktickými poznámkami. Uzatváram možnosť prihlásiť sa s faktickou poznámkou. A slovo má pán poslanec Brocka.
M. Číž, podpredseda NR SR: (2007-02-06):
(Hlasovanie.) Prítomných 134 poslancov, za návrh 132 poslancov, zdržal sa 1 poslanec, nehlasoval 1 poslanec. Konštatujem, že Národná rada schválila návrh uznesenia k návrhu na vyslanie chirurgického tímu ozbrojených síl Slovenskej republiky do misie OSN UNIFIL na území Libanonu. Ďakujem, pán spravodajca. Teraz poprosím spravodajkyňu z ústavnoprávneho výboru pani poslankyňu Janku Laššákovú, aby uviedla hlasovanie v prvom čítaní o vládnom návrhu zákona, ktorým sa mení a dopĺňa zákon č. 530/2004 Z. z. o zastúpení Slovenskej republiky v Eurojuste a o zmene a doplnení niektorých zákonov . Máme to pod tlačou 167. Nech sa páči, pani poslankyňa.
Dostál, Ondrej, poslanec NR SR (2016-09-08):
Ďakujem. A teda chcel by som vyjadriť na úvod nádej, že predsedajúci schôdzí budú rovnako ústretovo postupovať aj v ostatných prípadoch, keď sa poslanci nebudú stíhať nahlásiť, lebo v tomto prípade bola uzavretá možnosť prihlásiť sa do rozpravy a ja som bol jediný prihlásený, a teraz tu máme už troch prihlásených.
B. Bugár, podpredseda NR SR: (2003-09-10):
Nech sa páči, pani poslankyňa Mušková, máte slovo. Pripraví sa pán poslanec Murgaš.
M. Číž, poslanec: (2004-06-17):
Čo mňa zaujíma v tomto smere, aký je postoj slovenských exekutívnych orgánov, v našom prípade ministerstva hospodárstva. Aj keď kedysi ministerstvo hospodárstva aj možno rozmýšľalo a chcelo reagovať na ten tlak, veľmi rýchlo ten tlak skončil, stačí dve-tri lobistické akcie. Preto je pre mňa zaujímavé, ja by som aj poprosil pána ministra, aby nás nenechal iba v tom, že predložený text návrhu zákona vyjadruje jeho postoj, ale aby nám vysvetlil, aká je podľa neho úloha národného ministerstva pri ochrane hospodárskej súťaže v rámci Slovenskej republiky vo väzbe na silu veľkých reťazcov a kartelov, ktoré objektívne presahujú reálnu silu malého národného členského štátu. Som presvedčený, že dnes je situácia iná, sme súčasťou Európskej únie a že je úplne legitímne, aby sme registrovali, identifikovali svoje národné záujmy a objektívne národné záujmy, ktoré sú v súlade s európskou exekutívou, a aby sme sa usilovali o to, aby náš záujem bolo počuť aj v príslušných orgánoch Európskej únie. Ďakujem pekne. (Potlesk.)
Fico, Robert, poslanec NR SR (2021-10-26):
Dobre, tak budem pokračovať, ďakujem.
Hrnčiar, Andrej, podpredseda NR SR (2020-02-20):
Takže nech sa páči.
Ďuriš Nicholsonová, Lucia, podpredsedníčka NR SR (2017-10-11):
Otváram teraz možnosť prihlásiť sa do rozpravy ústne. Končím možnosť prihlásiť sa do rozpravy. Prihlásili sa dvaja páni poslanci, pán poslanec Heger a pán poslanec Jakab. Pán poslanec Heger, nech sa páči, máte slovo. (Reakcia z pléna.) Tak, pán poslanec Jakab, nech sa páči, máte slovo.
Bugár, Béla, podpredseda NR SR (2020-02-25):
Pán poslanec Baránik.
P. Paška, predseda NR SR: (2007-02-02):
Nech sa páči, pán poslanec Slafkovský.
Hrnčiar, Andrej, doterajší podpredseda NR SR (2020-03-20):
Pani poslankyňa Romana Tabák.
A. Belousovová, podpredsedníčka NR SR: (2008-03-27):
Teraz dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, predsedovi tohto výboru pánovi poslancovi Tiborovi Cabajovi. Nech sa páči, pán poslanec.
Ďuriš Nicholsonová, Lucia, podpredsedníčka NR SR (2017-02-01):
Ďakujeme pekne. Otváram teraz možnosť prihlásiť sa do rozpravy ústne, kolegyne, kolegovia, nech sa páči. Neprihlásil sa nikto, končím rozpravu. Chcem sa opýtať pani ministerky, či chce vystúpiť v záverečnom slove. Áno, je tomu tak. Nech sa páči.
Mizík, Stanislav, poslanec NR SR (2022-02-02):
Chcem ohlásiť, že som pravdepodobne omylom hlasoval „za“ pri prekurzoroch, chcel som hlasovať „proti“. Ďakujem.
P. Minárik, poslanec: (2004-05-12):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady o rokovacom poriadku, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje cieľ predloženého návrhu zákona, zhodnotenie súladu s Ústavou Slovenskej republiky a medzinárodnými zmluvami, ktorými je Slovenská republika viazaná, a vplyv na štátny rozpočet, ktorý potvrdilo ministerstvo financií, že bude nulový. Osobitná časť dôvodovej správy obsahuje odôvodnenie jednotlivých ustanovení. Problematika návrhu zákona je uvedená v práve Európskych spoločenstiev. Návrh právneho predpisu patrí medzi prioritné oblasti podľa článku 70 Európskej dohody o pridružení uzatvorenej medzi Európskymi spoločenstvami a ich členskými štátmi na jednej strane a Slovenskou republikou na strane druhej. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporučím, aby Národná rada Slovenskej republiky sa uzniesla v zmysle § 73 ods. 3 písm. c) rokovacieho poriadku na tom, že po rozprave posunieme zákon do druhého čítania. V súlade s rozhodnutím predsedu Národnej rady z 2. marca 2004 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory - ústavnoprávny a Výbor Národnej rady Slovenskej republiky pre hospodárstvo, privatizáciu a podnikanie, ktorý navrhnem ako gestorský výbor. Odporúčam, aby výbory predmetný návrh prerokovali v lehote do 11. júna 2004 a gestorský výbor do 14. júna 2004. Pán predseda, otvorte, prosím, rozpravu.
Grendel, Gábor, podpredseda NR SR (2021-05-10):
Vážené panie poslankyne, vážení páni poslanci, otváram rokovanie 29. schôdze Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 31 poslancov. Prosím, aby sme sa pred začatím rokovania prezentovali. (Prezentácia.) Zisťujem, že je prítomných 114 poslancov, teda Národná rada je uznášaniaschopná. Na 29. schôdzi Národnej rady Slovenskej republiky budú overovateľmi poslanci Peter Vons a Richard Takáč, náhradníkmi budú poslanci Peter Dobeš a Eduard Kočiš. Na dnešnom rokovacom dni o ospravedlnenie požiadali páni poslanci Baránik, Drdul, Miroslav Kollár, pani poslankyňa Anna Mierna, Monika Péter, Jarmila Vaňová, pán poslanec Miroslav Urban a Peter Liba. O ospravedlnenie neúčasti z dôvodu práceneschopnosti požiadal pán poslanec Ján Kerekréti. Poslanci žiadajú na tejto schôdzi prerokovať návrh na vyslovenie nedôvery členovi vlády Slovenskej republiky Márii Kolíkovej, poverenej riadením Ministerstva spravodlivosti Slovenskej republiky. Podľa čl. 88 ods. 1 ústavy návrh na vyslovenie nedôvery vláde alebo jej členovi prerokuje Národná rada vtedy, keď o to požiada najmenej pätina jej poslancov, teda program takejto schôdze sa neschvaľuje. Návrh má tlač 528. Uvedený návrh bol podľa § 109 ods. 3 zákona o rokovacom poriadku pridelený na prerokovanie všetkým výborom Národnej rady s tým, že ako gestorský bol určený ústavnoprávny výbor. Taktiež bol zaslaný vláde na zaujatie stanoviska. Panie poslankyne, páni poslanci, podávam procedurálny návrh, aby sme dnes rokovali aj po 19. hodine až do úplného prerokovania tohto jediného bodu programu vrátane hlasovania s tým, že obedná prestávka bude v čase od 12. do 14. hodiny. Prosím, prezentujme sa a hlasujme o tomto návrhu. (Hlasovanie.) Prítomných 119 poslancov, za 108, proti nikto, zdržalo sa 11 poslancov, hlasovali všetci prítomní. Tento procedurálny návrh bol schválený. Teraz pristúpime k samotnému rokovaniu o podanom návrhu na vyslovenie nedôvery. Chcem vás informovať, že do začiatku rokovania o tomto bode programu podali poslanci podľa § 39 ods. 8 zákona o rokovacom poriadku návrh, aby sa o návrhu na vyslovenie nedôvery hlasovalo tajne. Pristúpime teda k hlasovaniu o tomto návrhu poslancov, teda aby sa o návrhu na vyslovenie nedôvery pani ministerke hlasovalo tajne. Prosím, prezentujme sa a hlasujme. (Hlasovanie.) Prítomných 117, za 46, proti 70, zdržal sa 1, hlasovali všetci prítomní. Tento procedurálny návrh sme neschválili. Prosím teraz pána poslanca Ladislava Kamenického, aby ako poverený člen skupiny poslancov návrh uviedol. (Bod programu: Návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Márii Kolíkovej, poverenej riadením Ministerstva spravodlivosti Slovenskej republiky , tlač 528.)
Plevíková, Zuzana, poslankyňa NR SR (2024-10-02):
Ďakujem za slovo, pán predsedajúci. Pani poslankyňa, dovoľte mne ešte raz zopakovať, ako predošlé vlády šafárili s našimi financiami a aké boli zbytočné výdavky v hodnote 3,7 mld. eur, či už tie celoplošné testovania, lotéria, očkovací bonus, expirované vakcíny, nedodané vakcíny, testovacie momky, darovaná vojenská technika, legislatívna smršť v Národnej rade, zrušený bankový odvod, zneužitá pandemická pomoc v Pezinku, pochybné hospodárenie Slovensko IT, pochybné dotácie na nájomné, pochybné zmluvy v kauzách Expo Dubaj, mimovládky a dohodári, životné prostredie. A keď ste sa pýtali, že čo tu zanechala vlastne naša vláda, keď vládol SMER, vy ste sa to stále pýtali, tak rozpočet v najlepšej kondícii. To sme tu zanechali. Presne sme zanechali rozpočet v najlepšej kondícii. A čo sme my dostali?! V najhoršej, v tej najhoršej! A máme najhorší deficit v rámci celej Európskej únie. Ďakujem.
Tomanová, Viera, poslankyňa NR SR (2011-02-08):
Ďakujem pekne. Vážené dámy, vážení páni, plne podporujem a súhlasím so stanoviskami napríklad pána poslanca Ondruša, ale aj pána Radošovského, ale naviac pridávam. Pokiaľ ide o stravovanie, jednoznačne Zákonník práce hovorí, na prvom mieste musí zamestnávateľ zabezpečiť zamestnancovi stravovanie. Poukážky sú iba totálne náhradné riešenie, keď nevie toto zabezpečiť iným spôsobom. Pán Matovič, presne tak ako pán Kaník, idete cestou znižovania a odoberania práv, sociálnych práv občanom. Kladiete a prenášate vlastne bremeno znovu na zamestnanca a znižujete zaťaženosť zamestnávateľa. Ja v tejto chvíli poviem, že pán Kaník sa dokonca neobťažoval aj klamať v tom, nech si prečíta prepis z rokovania tripartity k jeho návrhu Zákonníka práce, kde odborári vyjadrili nesúhlas. Pokiaľ ide o Zákonník práce a negatívny jeho dopad našej novely v roku 2007, musím povedať, že Inštitút pre finančnú politiku, kde sedia vaši tzv. nezávislí odborníci, konštatoval, že nemal negatívny prínos pre oblasť zamestnanosti. Pán Kaník, pripomínam, že v roku 2008 sme mali najnižšiu, v auguste a v septembri najnižšiu mieru nezamestnanosti 7,36 %. Vy ste nám ju odovzdávali viac ako 14-percentnú. A 8-percentnú... (Prerušenie vystúpenia predsedajúcim.)
Zmajkovičová, Renáta, podpredsedníčka NR SR (2012-05-16):
Pán poslanec Hlina, nech sa páči. Pán poslanec Osuský.
Zmajkovičová, Renáta, podpredsedníčka NR SR (2014-09-23):
S faktickými poznámkami jedna. Uzatváram možnosť prihlásiť sa, pani poslankyňa Vášá..., pán poslanec Čaplovič. Pani poslankyňa Vášáryová.
Balík, Peter, minister investícií, regionálneho rozvoja a informatizácie SR (2023-06-15):
Ďakujem pekne. Vážený pán poslanec, tak ako som spomínal aj v svojej predchádzajúcej odpovedi, nové programové obdobie by malo začať v podstate vyhlásením výziev už budúci týždeň. Takže máme, máme pripravené viaceré výzvy. Budúci týždeň bude vyhlásená prvá výzva na podporu stredných odborných škôl, na podporu tzv. hard aj soft aktivít. To znamená aj vybavenia škôl, aj modernizácií a zároveň aj rôznych vzdelávacích aktivít, konkrétne v regióne Horná Nitra, v Banskobystrickom a Košickom samosprávnom kraji v tých oprávnených územiach, ktoré, v rámci ktorých sa môže čerpať Fond na spravodlivú transformáciu, čiže táto časť programu, programu Slovensko. A zároveň plánujeme vyhlasovať výzvy, ktoré sú v gescii MIRRI na podporu základných škôl, taktiež v priebehu, v priebehu júna a na podporu výstavby ciest II. a III. triedy. Tieto, tieto investície alebo tieto výzvy budú teda dopytovo orientovanými výzvami, ktoré vyhlásime centrálne, teda z národnej úrovne. A popri tom ešte, samozrejme, máme zazmluvnené viaceré rezorty, ktoré budú pôsobiť ako sprostredkovacie orgány pre nové programové obdobie a tieto rezorty podľa našich informácií taktiež už pripravujú výzvy. Takže ďalšie výzvy by mali byť vyhlasované aj z ministerstva, ministerstva hospodárstva na podporu zvyšovania energetickej efektívnosti, budú výzvy zamerané na podporu malých a stredných podnikov, ale aj ďalšie výzvy, ktoré sa už pripravujú na iných rezortoch. Čo je možno rozdiel medzi starým a novým programovým obdobím, je rola MIRRI, ministerstva investícií. V starom programovom období sme nejakým spôsobom získavali dáta a informácie o čerpaní, ale nemali sme páky na jednotlivé rezorty, ktorými by sme ich mohli prinútiť k intenzívnejšiemu čerpaniu. Tieto páky na druhej strane budeme mať už v novom programovom období a aj prostredníctvom sankčného mechanizmu budeme vedieť dozerať a vyvíjať tlak na našich rezortných partnerov, aby sa čerpalo teda efektívnejšie, aby sme to čerpanie rozložili do viacerých rokov a aby sme to čerpanie nemuseli potom cieliť do posledných dvoch alebo troch rokov končiaceho sa programového obdobia, tak ako tomu bolo teraz a tak ako tomu bolo aj predchádzajúce programové obdobie. Takže viaceré výzvy pre mestá a obce sú už pripravené a začíname vyhlasovať budúci týždeň. Ďakujem pekne.
Bittó Cigániková, Jana, poslankyňa NR SR (2021-06-29):
Už môžem?
Osuský, Peter, poslanec NR SR (2013-10-17):
Ja by som si dovolil zabrúsiť, pani predsedajúca, ďakujem za slovo, do trochu inej oblasti. Problém cenín, problém tlačenia vecí, ako sú poštové známky, kolky alebo aj ochranné pásky, by mal samozrejme prebiehať v tlačiarni, ktorá je štátnou tlačiarňou cenín, tú nemáme. V Českej republike Štátna tlačiareň cenín Praha, ktorá tlačila dlhé roky – a ešte stále tlačieva – aj slovenské poštové známky, má štátny dozor. Existuje teda inštitút štátneho dozoru, ktorý zabezpečí, aby priamo v tlačiarni nemohli vznikať reálne falzifikáty, napodobeniny a dodatočné množstvá výtlačkov. Treba povedať, že ak sa nerozhodneme mať vlastnú tlačiareň tohto druhu, tak viem celkom pozitívne, že v blízkom okolí v strednej Európe existujú tlačiarne cenín s, keď sa objedná, štátnym dozorom a zároveň i povedzme s možnosťou tlačiť holografické prvky a podobné ochranné prvky, ktoré by sťažovali prípadné budúce falšovanie. To znamená, v tomto zmysle je tlač poštových známok veľmi blízka k tlačeniu bankoviek. A ten problém ozaj je, ak je strojovo a technicky tlačiareň pripravená, len v tom, aby bol zabezpečený štátny dozor nad tlačou štátnych cenín.
Danko, Andrej, podpredseda NR SR (2024-02-06):
Poslanec Janas.
Kočiš, Eduard, poslanec NR SR (2021-09-21):
Ďakujem pekne za slovo, pán predsedajúci. Pani kolegyňa, ďakujem za hodnotný príspevok opäť. Ak ste vo svojej rozprave poznamenali, že počas vášho celého štúdia vám na stretnutie so spolužiakom, ktorý mal buď postihnutie fyzické, buď psychické, alebo kombinované, stačila ruka a na nej päť prstov, tak ja som nemal ani to šťastie, čiže ja som sa naozaj počas celého svojho vzdelávania od základnej školy po vysokú školu nestretol so spolužiakom, ktorý by bol – v úvodzovkách – iný. A v tomto prípade je to taká veľká čierna bodka alebo až taký, taká obrovská, taký obrovský neduh, ktorý nám tu zanechalo bývalé vzdelávanie, pretože to, že deti, ktoré boli nejakým spôsobom iné alebo sa vymykali z nejakého rámca, boli odsúvaní do špeciálnych škôl, bolo veľmi zlé a bolo, bolo nie príliš vhodné, pretože deťúrence, ktoré poznám s akýmkoľvek druhom postihnutia, sú vzdelávateľné, dokáže sa s nimi pracovať a tie deti častokrát dosahujú veľmi dobré až pozoruhodné výsledky a nemali problém absolvovať bez väčších ťažkostí stredoškolské vzdelávanie a mnohí úspešne absolvovali aj vysokú školu. Čiže vzdelávanie inklúzia a začleňovanie detí s akýmkoľvek typom postihnutia, pokiaľ im to ich postihnutie dovoľuje, sa vzdelávať adekvátnou formou počas, počas dennej formy a na základe štátneho vzdelávacieho programu, tieto deti musíme naďalej podporovať a akýmkoľvek spôsobom ich neodsúvať na okraj spoločnosti, ale snažiť sa im podať pomocnú ruku. A takýmto jednoduchým, ale zároveň krásnym spôsobom získame nového človeka pre spoločnosť. Ďakujem pekne.
Glváč, Martin, podpredseda NR SR (2017-09-11):
Ďakujem. Vyhlasujem všeobecnú rozpravu za skončenú. Pán navrhovateľ, chcete ešte? Nie. Spravodajca? Nie je tomu tak. Prerušujem rokovanie o tomto bode programu. Nasledujúcim bodom mal byť návrh skupiny poslancov na vydanie zákona, zákon 311/2001, ale navrhovateľka pani Remišová tu nie je. Takže preskočíme tento bod a dávam ho na úplný záver. Len upozornite pani poslankyňu, že je neférové voči tým kolegom, ktorí idú spravodajcovať alebo chcú vystúpiť k návrhu zákona, že bez nejakého oznámenia nepríde. Takže tento bod presúvame na koniec schôdze. Pristúpime k prvému čítaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 311/2001 Zákonník práce v znení neskorších predpisov . Návrh zákona má tlač 678. Návrh na jeho pridelenie na prerokovanie výborom je v rozhodnutí č. 701. Dávam slovo poslancovi Miroslavovi Sopkovi, aby návrh zákona uviedol. Nech sa páči.
Bugár, Béla, podpredseda NR SR (2016-05-24):
K vystúpeniu pani poslankyne nie sú žiadne faktické. Takže pán poslanec Viskupič. Je tu? Nech sa páči, máte slovo.
Kučera, Karol, poslanec NR SR (2023-03-17):
Ďakujem pekne za rozpravu. Ty vždy vystúpiš tak fajn, konštruktívne, takže žiadne osobné útoky, to sa mi veľmi páči. Áno, spomínal si ten problém ohľadom telocviční, že nie je taký, by som povedal, ako, ako bod číslo jedna. Ja sa k tomu ešte vyjadrím určite v rozprave, mám tu pripravené naozaj nejaké materiály, ktoré by som rád povedal potom k tomu. A hovoril si potom o predmetoch do zákonov, že možno to nie je taký, by som povedal, taká normálna vec úplne, ale vidíme, že tie ostatné štáty tiež k tomu pristupujú a majú rozpracované vlastne v školských zákonoch práve, som to včera aj spomínal, práve telesnú a športovú výchovu a majú ju zaradenú v zákone a rozpracovanú ešte viacej, ako je to teraz, vlastne ako v tomto návrhu novely, takže je to, áno, je to len základný kameň, je tam pomenované, pomenovaná tá minimálne časová dotácia na tri hodiny, ale existuje naozaj veľa riešení, ako sa s tým vysporiadať v rámci teda toho nového štátneho vzdelávacieho programu aj v, v tej RUP-ke – rámcovom učebnom pláne -, takže, takže tam naozaj, či to už presne bude na úkor nejakého iného predmetu, alebo z disponibilných hodín, alebo či sa pridá teda tá jedna hodina navyše, tam je naozaj tých riešení veľa a do tohto vlastne sa starať v tom zákone si myslím, že neprináleží úplne. To práve by mal robiť ten odbor kurikul na ministerstve školstva. Ale určite sa vieme pobaviť o rôznych situáciách, čo to robí, vycibrili to ešte, vylepšili, aby ten základný kameň bol lepšie, by som povedal, ukotvený. Ďakujem.
B. Bugár, podpredseda NR SR: (2002-05-16):
Nech sa páči. P. Finďo, poslanec: Ďakujem za slovo, pán predsedajúci. Dovolím si najprv zareagovať na slová, ktoré odzneli v rozprave. Ja by som bol skutočne rád, aby sme sa pozreli na oblasť odštátňovania zdravotníckych zariadení trochu aj nepoliticky a oblasť odštátňovania zdravotníckych zariadení je dôležitým prvkom transformácie aj z toho dôvodu, že prakticky nie je možné, aby štát naďalej spravoval všetky zdravotnícke zariadenia tak, ako ich spravoval doteraz. Ak si uvedomíte, že ministerstvo zdravotníctva priamo či nepriamo spravovalo vyše 300 štátnych rozpočtových alebo príspevkových organizácií, tak uznáte, že tieto zdravotnícke zariadenia nie je možné spravovať z jedného miesta kvalifikovane ani dobre. Na druhej strane máme skúsenosti zo štátov v okolí Slovenska, ako je najmä Rakúsko, Poľsko, Nemecko, kde prakticky každý politický pohyb, výmena politických garnitúr vedie k tomu, že sa mení manažment zdravotníckych zariadení, takisto, ako sa menia pozície v štátnej správe, ako sa po voľbách menia pozície v samosprávach, tak takisto sa aj v týchto štátoch menia pozície v zdravotníckych zariadeniach. Preto poviem svoj osobný názor, s ktorým sa iste nestotožňujú ani všetci členovia výboru pre zdravotníctvo, ani všetci tu prítomní poslanci, ale môj osobný názor je taký, že koncepčným, jedným z najkoncepčnejších spôsobov riešenia problémov slovenského zdravotníctva je v čo najväčšej miere jeho odštátnenie prostredníctvom transformácie na neziskové organizácie, aj keď viem, že výhrady sú proti tomu, že tieto zariadenia momentálne žijú v prostredí, ktoré ich ekonomicky ohrozuje. Takže toto pokladám za dôležité, aby sme si uvedomili, že tie kroky, ktoré sa robia aj v súčasnosti a vláda, že vláda predkladá stále ďalšie a ďalšie zoznamy zdravotníckych zariadení určených na odštátnenie, nepokladám za nekoncepčné, aj keď akceptujem aj ten problém, a ten problém je iste dosť závažný, že vlastne v súčasnosti máme taký právny stav, že to isté zdravotnícke zariadenie môže byť odštátnené prostredníctvom privatizácie, transformované na neziskovú organizáciu alebo prevedené na obec alebo vyšší územný celok. Vlastne ani jeden právny predpis nehovorí, ak sa stane niečo, tak sa potom vyníma zo zoznamu tých ostatných alebo teda vymkýna sa z pôsobnosti iného zákona. Čiže v tomto smere si treba uvedomiť, že naozaj ten právny stav je taký a ten právny stav vyvoláva, samozrejme, čiastočne vláda predkladaním vládnych návrhov zákonov, ale na druhej strane my ako parlament sme tieto zákony schválili. Ja by som, ak dovolíte, pán predsedajúci, pristúpil... (Hlasy v sále.) Takže ďakujem za slovo a potom sa vrátime pri hlasovaní k textu návrhov na uznesenia, ktoré boli prednesené v rozprave. Ďakujem.
Burian, Jozef, poslanec NR SR (2010-09-09):
Ďakujem, pán predsedajúci. Chcem sa opýtať na dve veci. Prvá vec, procedurálny návrh. Nemám tu tlač, o ktorej hovoríme dnes a ktorú bude pán minister prezentovať, vôbec ju v laviciach nemáme. Ja si teraz idem pozerať na internet, o akú tlač a materiál ide. Vôbec sme neboli pripravení na to, aby sme takýto materiál vôbec vedeli preštudovať. A druhá vec. Bol by som rád, aby bolo zaprotokolované, pri včerajšom hlasovaní ma vykázalo, že som hlasoval pri návrhu záverečného účtu verejnej správy... (Ruch v sále.)
Hrnčiar, Andrej, podpredseda NR SR (2016-09-13):
Pán poslanec Galek.
Zmajkovičová, Renáta, podpredsedníčka NR SR (2013-02-12):
Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Igorovi Hraškovi. Nech sa páči, pán poslanec.
M. Fronc, poslanec: (2007-03-28):
Vážený pán minister, vy ste vo svojom vystúpení položili otázku. A ja by som tiež chcel položiť vám otázku. Viete, počúvali sme tu mnohé emotívne vystúpenia, ako nám záleží na Srbsku. Srbi sú naši najlepší priatelia. Chceme ich záujmy hájiť a boli to mnohé vystúpenia práve poslancov z vládnej koalície. Vládna koalícia pripravila deklaráciu, ktorú nakoniec aj vy istým spôsobom hájite ako minister zahraničia tejto vládnej koalície. A tak by som sa rád opýtal, že či, keď už tak nám ide o tie záujmy Srbska ste sa opýtali našich partnerov, teda srbskej strany, či tá deklarácia, ktorú predložila vládna koalícia je naozaj v ich záujme?
J. Počiatek, minister financií SR: (2007-02-08):
V záujme rozširovať svoju účasť v medzinárodných ekonomických vzťahoch a investičných procesoch je vysoko účelné, aby Slovenská republika uzatvárala dohody o podpore a vzájomnej podpore investícií najmä s krajinami, ktoré nie sú členmi Európskej únie. Vzhľadom na možnosť hospodárskej spolupráce Slovenskej republiky a Indickej republiky uzavretie zmluvy prispeje k vytvoreniu právneho rámca na ochranu investorov jedného štátu na území druhého štátu a zároveň aj k zvýšeniu podnikateľských iniciatív obidvoch zmluvných strán, ktoré súvisia so vzrastajúcim medzinárodným pohybom kapitálu, ale aj s obchodom s tovarmi a službami. V zmluve akcentuje najmä ustanovenie o doložke najvyšších výhod a o režime národného zaobchádzania. Tento režim zrovnoprávňuje zahraničný kapitál s kapitálom domácim a priznáva zahraničným investorom rovnoprávne postavenie s postavením domácich investorov alebo investorov zmluvných štátov. Zmluva medzi Slovenskou republikou a Indickou republikou o podpore a vzájomnej ochrane investícií bola schválená uznesením vlády Slovenskej republiky č. 735 zo dňa 6. septembra 2006 a bola podpísaná v Bratislave dňa 25. septembra 2006. Táto zmluva je v súlade s právnym poriadkom Slovenskej republiky a so všeobecne uznávanými zásadami medzinárodného práva. Zmluva rozširuje bilaterálnu zmluvnú základňu Slovenskej republiky a jej články zabezpečujú súlad dohody so záväzkami vyplývajúcimi z členstva Slovenskej republiky v Európskej únii. Uvedená zmluva je medzinárodnou hospodárskou zmluvou všeobecnej povahy, ktorá má vždy charakter prezidentskej zmluvy. Zmluva priamo zakladá práva a povinnosti fyzických a právnických osôb podľa čl. 7 ods. 5 Ústavy Slovenskej republiky. Zmluva podlieha ratifikácii a bude vyhlásená spôsobom ustanoveným zákonom. Týmto odporúčam, aby Národná rada Slovenskej republiky vyjadrila súhlas so Zmluvou medzi Slovenskou republikou a Indickou republikou o podpore a vzájomnej ochrane investícií. Ďakujem.
T. Cabaj, podpredseda NR SR: (2009-12-09):
S reakciou na faktickú pán poslanec Ivančo.